stanford-oval/wikipedia huggingface dataset:
Kotiopettajattaren romaani
Suomennoksia

Brontë, Charlotte: Kotiopettajattaren romaani.  (Jane Eyre, 1847.) Suomentanut Tyyni Haapanen. 14. painos (1. painos 1915)  Porvoo:  WSOY, 1997.  ISBN 951-0-13838-X.
Brontë, Charlotte: Kotiopettajattaren romaani.  (Jane Eyre, 1847.) Suomentanut ja esipuheen kirjoittanut Kaarina Ruohtula. 14. painos (1. painos 1973)  Hämeenlinna:  Karisto, 2007.  ISBN 951-23-4120-4.
Aiheesta muualla

Wikimedia Commonsissa on kuvia tai muita tiedostoja aiheesta .
Kotiopettajattaren romaani projekti Gutenbergissä. (englanniksi)
Kotiopettajattaren romaanin tiedot Kirjasampo.fi:ssä.
Gillebert de Berneville

Gillebert de Berneville oli 1200-luvun puolivälin paikkeilla vaikuttanut truveeri. Häneltä on säilynyt 32 runoa ja viisitoista melodiaa. Tuotantoa on nykyaikanamilloin? hieman levytettykin.
Giovanni De Benedictis

| Mitalit> Maa:   Italia.Miesten yleisurheilu. Olympialaiset  | Mitalit> Maa:   Italia.Miesten yleisurheilu. Olympialaiset  | Mitalit> Maa:   Italia.Miesten yleisurheilu. Olympialaiset  | Maa:   Italia> Miesten yleisurheilu. |
| --- | --- | --- | --- |
|  Pronssia | Barcelona 1992 | 20km kävely |  |
| MM-kilpailut  | MM-kilpailut  | MM-kilpailut  |  |
|  Hopeaa | Stuttgart 1993 | 20km kävely |  |
Giovanni De Benedictis (s. 8. tammikuuta 1968 Pescara, Italia) on italialainen entinen kilpakävelijä, jonka matkana oli pääasiassa 20 kilometriä.
De Benedictis saavutti olympiapronssia vuoden 1992 Barcelonan olympialaisten 20 kilometrillä. Vuotta myöhemmin hän saavutti hopeaa MM-kilpailuissa Stuttgartissa samaisella matkalla.
De Benedictis oli aktiiviuransa aikana 180 senttimetriä pitkä ja painoi 58 kilogrammaa.
Saavutukset

| Vuosi | Kilpailu | Paikka | Sijoitus | Matka |
| --- | --- | --- | --- | --- |
| 1985 | Nuorten EM-kilpailut | Cottbus | 3. | 10 km |
| 1986 | Nuorten MM-kilpailut | Ateena, Kreikka | 4. | 10 km |
| 1987 | Nuorten EM-kilpailut | Birmingham, Englanti | 1. | 10 km |
| 1988 | Olympialaiset | Soul, Etelä-Korea | 9. | 20 km |
| 1989 | EM-hallikilpailut | Haag, Alankomaat | 3. | 5 000 m |
| 1989 | MM-hallikilpailut | Budapest, Unkari | 5. | 5 000 m |
| 1990 | EM-hallikilpailut | Glasgow, Skotlanti | 2. | 5 000 m |
| 1990 | EM-kilpailut | Split | 8. | 20 km |
| 1991 | MM-hallikilpailut | Sevilla, Espanja | 2. | 5 000 m |
| 1991 | MM-kilpailut | Tokio, Japani | 4. | 20 km |
| 1992 | EM-hallikilpailut | Genova, Italia | 1. | 5 000 m |
| 1992 | Olympialaiset | Barcelona, Espanja | 3. | 20 km |
| 1993 | MM-kilpailut | Stuttgart, Saksa | 2. | 20 km |
| 1994 | EM-kilpailut | Helsinki, Suomi | 4. | 20 km |
| 1996 | Olympialaiset | Atlanta, Yhdysvallat | 27. | 20 km |
| 1997 | MM-kilpailut | Ateena, Kreikka | 8. | 20 km |
| 1997 | Välimeren kilpailut | Bari, Italia | 1. | 20 km |
| 1998 | EM-kilpailut | Budapest, Unkari | 10. | 20 km |
| 1999 | MM-kilpailut | Sevilla, Espanja | 8. | 20 km |
| 2000 | Olympialaiset | Sydney, Australia | 16. | 20 km |
| 2004 | Kävelyn maailmancup | Naumburg, Saksa | 10. | 50 km |
Ennätykset

3 000 metrin kävely: 11:35.34 (2003)
10 000 metrin kävely: 39:42.50 (2000)
20 kilometrin kävely: 1:20:29 (1991)
30 kilometrin kävely: 2:09:25 (2002)
50 kilometrin kävely: 3:48:06 (2002)
Koskelan suuralue

| Koskelan suuralue |
| --- | --- |
 Kaupungin kartta, jossa Koskelan suuralue korostettuna.
Kaupunki:  Oulu
Suuralue nro:  10
Väkiluku:  14 815   (31.12.2023)
Kaupunginosat:  Alppila Koskela Taskila Toppila
Koskelan suuralue on yksi Oulun kaupungin 23:sta suuralueesta, ja se sijaitsee keskustan pohjoispuolella valtatien 4 länsipuolella. Suuralueella asuu noin 11 000 asukasta ja siellä on 2 182 työpaikkaa.
Kaupunginosat Koskelan suuralueella

Alppila
Koskela
Taskila
Toppila
Merkittävät liikenneyhteydet

Valtatie 4 (Pohjantie)
Seututie 847 (Haukiputaantie)
Föhr

Föhr voi tarkoittaa:
Juha Föhr (s. 1958), suomalainen meteorologi
Tero Föhr (s. 1980), suomalainen suunnistaja
Föhr (tansk. Før), yksi Pohjoisfriiseinsaarista Saksassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Föhr”, voi hakea sivunnimihaulla, laajalla sivunnimihaulla tai tekstihaulla.
Guadeloupen lippu

Ranskan lippu on Guadeloupen virallinen lippu.
Epävirallinen lippu mustalla taustavärillä
Epävirallisen lipun punainen muoto
Guadeloupen lippu on Guadeloupen tunnus. Guadeloupen virallinen lippu on Ranskan lippu. Guadeloupella on kuitenkin käytössä myös epävirallinen lippu, joka on saanut vaikutteita Pointe-à-Pitren vaakunasta. Tässä joko punaisella tai mustalla pohjalla on keltainen aurinko, jonka takana on vihreä sokeriruoko. Lipun yläosassa on sininen suorakulmio, jossa on kolme kultaista fleurs-de-lisia.
Guadiamar

| Guadiamar |
| --- | --- |
 Guadiamar Sanlúcar la Mayorin lähistöllä
Alkulähde:  El Castillo De la Guarda
Laskupaikka:  Guadalquivir
Maat:  Espanja
Pituus:  82 km
Valuma-alue:  1300 km²
Guadiamar on Guadalquivirin sivujoki Andalusiassa Etelä-Espanjassa. Se on 82 kilometriä pitkä ja sen valuma-alue on noin 1300 km². Guadiamar virtaa Doñanan kansallispuiston halki.
Vuonna 1998 sattui vakava ympäristöonnettomuus, kun  Boliden-Apirsan omistaman kaivoksen jätevesiä valui Guadiamariin Aznalcóllarin lähistöllä.
Džengiš Tšokusu

Džengiš Tšokusu
| --- | --- |
Sijainti:  Kiina ja Kirgisia Kirgisia ja Kiinan kansantasavalta
Vuoristo:  Tienšan
Korkeus merenpinnasta:  7 439 m
Prominenssi:  4 148  m 
Ensimmäinen nousu huipulle:  1956 Vitali Abalakov
Helpoin reitti:  lumi/jääkiipeily
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Džengiš Tšokusu eli Pik Pobedy (kirg. Жеңиш чокусу, ven. Пик победы) on Tienšan-vuoriston korkein vuori. Se sijaitsee Kokshaal-Toon vuoriryhmässä Kirgisian ja Kiinan rajalla, Issyk Kul -järvestä kaakkoon.
Nimet

Vuoren virallinen nimi kirgiisiksi on Džengiš Tšokusu, joka tarkoittaa "Voiton huippua". Venäjänkielinen nimi "Pik Pobedy" tarkoittaa samaa. Uiguuriksi nimi on "Tömür" (rauta), joka Kiinassa on myös vuoren virallinen nimi. Kiinankielinen nimi "Tuōmù'ěr Fēng" 托木尔峰 on yhdistelmä uiguurinkielisestä nimestä ja kiinan kielen sanasta "feng", joka tarkoittaa "huippua". Vuori nimettiin Pik Pobedyksi pian toisen maailmansodan jälkeen Neuvostoliiton voiton kunniaksi.
Kuvaus

Džengiš Tšokusu on vuoristo, jonka pitkällä harjanteella on useita huippuja. Vain päähuippu ylittää 7 000 metriä. Päähuippua lähestytään yleensä Zvozdotška-jäätiköltä (venäjäksi "pieni tähti").
Ennätykset

Džengiš Tšokusu on Kirgisian korkein vuori. Geologisesti se on maailman pohjoisin yli 7 000 metriä korkea vuori. Pohjoisempi Khan Tengri on myös yli 7 000 metriä korkea, mutta sen huippu muodostuu jäätiköstä; kallion korkein kohta on 7 000 metrin alapuolella.
Nousujen historia

Vaikka Džengiš Tšokusu on Khan Tengriä yli 400 metriä korkeampi, vuoteen 1946 asti jälkimmäisen uskottiin olevan Tienšanin korkein vuori. Džengiš Tšokusun ensimmäisen vahvistetun valtauksen teki 1956 Vitali Abalakovin kiipeilijäryhmä. Vahvistamattomat väitteet esittävät, että vuorelle olisi kiivetty jo 1939.
Kiinalainen retkikunta nousi huipulle Kiinan puolelta 1977. Retkikunnan kirja ei mainitse venäläisten tekemää ensinousua ja antaa vaikutelman, että kiinalaisten nousu oli ensimmäinen.
François-Henri Pinault

| François-Henri Pinault |
| --- | --- |
 François-Henri Pinault
Henkilötiedot
Syntynyt: 28. toukokuuta 1962 (ikä 62) Rennes, Ranska
Muut tiedot
Yritys:  Kering
François-Henri Pinault (s. 1962 Rennes, Ranska) on ranskalainen liikemies, luksusbrändiryhmittymän nykyinen puheenjohtaja.
Pinault'n isä on François Pinault, jonka perillinen hän on. Häntä pidetään yhtenä maailman rikkaimmista miehistä, ja hänen perheensä omaisuudeksi arvioitiin 18. elokuuta 2018 30,5 miljardia dollaria.
Työelämä

Hän opiskeli HEC Parisissa, jossa hän hankki taitoja, joita työskentely isän yrityksissä edellytti. Vuonna 1989 hänestä tuli France Bois Industriesin toimitusjohtaja Pinault Distributionin jälkeen.
Vuonna 1993 hän lähti töihin ulkomaille (Afrikka, DOM-TOM). Vuonna 1997 hänet nimitettiin Fnac:n pääjohtajaksi. Maaliskuussa 2005 hän otti suuren harppauksen, kun hänet nimitettiin Pinault-Printemps-Redouten (PPR) presidentiksi isänsä tilalle. Hän siirtyi 20.6.2007 saksalaisen urheiluvälineyhtiö Puman hallituksen puheenjohtajuuteen sen jälkeen, kun PPR-konserni osti sen tytäryhtiönsä Sapardisin kautta.
Aiheesta muualla

Kuvia tai muita tiedostoja aiheesta François-Henri Pinault Wikimedia Commonsissa
Gg

Gg tarkoittaa seuraavia:
Air Comores International, IATA-koodi GG, lentoyhtiö
gauge, gg, sukan hienouden yksikkö
gigagramma, tunnus Gg, massan yksikkö
Gjengangeren, GG, norjalainen sanomalehti
Guernsey, ISO 3166-1 -koodi GG, valtio tai muu maantieteellinen alue
Gumböle Golf, GG, suomalainen golfseura
hyvä peli, gg, englannin sanoista good game, verkossa pelatun pelin jälkeen muille osallistujille lausuttu tyytyväisyyden ilmaus.
Sega Game Gear, pelikonsoli
Henkilöt

Gg on seuraavan henkilön nimi:
GG Allin (1956–1993), yhdysvaltalainen punkmuusikko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gg”, voi hakea sivunnimihaulla, laajalla sivunnimihaulla tai tekstihaulla.
François-Joseph-Paul de Grasse

| François-Joseph-Paul, comte de Grasse, marquis de Grasse-Tilly |
| --- | --- |

Henkilötiedot
Syntynyt: 13. syyskuuta 1722 Le Bar, Ranskan kuningaskunta
Kuollut: 11. tammikuuta 1788 (65 vuotta) Pariisi
Koulutus ja ura
   
 Nimikirjoitus
François-Joseph-Paul, comte de Grasse, marquis de Grasse-Tilly (Grassen kreivi, Grasse-Tillyn markiisi)  (13. syyskuuta 1722 Le Bar, Ranskan kuningaskunta – 11. tammikuuta 1788 Pariisi) oli ranskalainen amiraali, joka taisteli brittiläisiä joukkoja vastaan Yhdysvaltain vapaussodassa.
Elämä ja ura

De Grasse oli yksi Ranskan vanhimpia aatelissukuja. Yksitoistavuotiaana de Grasse astui Maltan ritarikunnan merivoimien palvelukseen ja taisteli turkkilaisia ja maureja vastaan. Vuonna 1739 hän liittyi Ranskan laivastoon, ja palveltuaan useilla aluksilla hän joutui vuonna 1747 vangiksi ja vietiin Englantiin, jossa hän oli kaksi vuotta. Palattuaan Ranskaan hänestä tehtiin luutnantti, ja hän palveli Roland-Michel Barrin de La Galissonièren alaisuudessa seitsenvuotisessa sodassa ja D'Achen alaisuudessa Itä-Intiassa. Hänet ylennettiin kapteeniksi tammikuussa 1762, ja hän sai Pyhän Ludvigin ritarin arvonimen vuonna 1764. Pian sen jälkeen, kun Ranska ja Yhdysvallat olivat liittoutuneet vapaussodassa, hänet ylennettiin kontra-amiraaliksi ja lähetettiin Amerikkaan laivueen komentajaksi.
Vuosina 1779-1780 hän taisteli englantilaisia vastaan Länsi-Intian edustalla ja kunnostautui Dominican ja Saint Lucian taisteluissa. Vuonna 1781 hänet ylennettiin amiraaliksi, ja hän onnistui voittamaan amiraali Samuel Hoodin ja valtaamaan Tobagon saaren. Kun George Washington ja ranskalainen kenraali Rochambeau päättivät marssia Virginiaan yhdistääkseen voimansa Gilbert du Motier de Lafayette armeijan kanssa brittiläistä komentajaa Charles Cornwallisia vastaan, Washington pyysi de Grassen laivaston apua. De Grasse purjehti Länsi-Intiasta Chesapeakelahdelle, jossa hänen laivastoonsa liittyi kreivi de Barrasin johtama laivasto. Amiraali Thomas Gravesin johtamat britit yritti estää tämän hyökkäämällä de Grassen laivastoa vastaan, kun se saapui Chesapeakenlahdelle, mutta se ei onnistunut. Ranskan merivoimien ylivoima oli ratkaiseva Yorktownin  piirityksen onnistumisessa.
Cornwallisin antautumisen jälkeen de Grasse palasi Länsi-Intiaan, jossa hän valloitti St. Kittsin saaren tammikuussa 1782. Huhtikuussa amiraali George Rodney kuitenkin kukisti hänet Saintesin taistelussa, jossa de Grasse menetti kahdeksan alusta. Antautumisen jälkeen Rodney vei de Grassen Jamaikalle ja sieltä vankina Englantiin, jossa hän sai paljon imartelevaa huomiota, mutta hän menetti maanmiestensä kunnioituksen. Vuonna 1783, kun rauha oli julistettu, hän palasi Ranskaan ja julkaisi muistelmansa. Hänet vapautettiin syytteistä sotaoikeudessa vuonna 1784. Hänen poikansa Alexandre Francois Auguste de Grasse oli merkittävä vapaamuurari, yksi skottilaisen riitin perustajista.
Aiheesta muualla

Kuvia tai muita tiedostoja aiheesta François-Joseph-Paul de Grasse Wikimedia Commonsissa
Vuoden 1931 Yhdysvaltain postimerkki, jossa kuvattuna de Rochambeau, George Washington ja de Grasse, Yorktownin piirityksen voiton 150-vuotispäivän kunniaksi.
Dyskalkulia

Dyskalkulia on synnynnäinen kehityksen aikana ilmenevä matematiikan osaamisen ja oppimisen erityisvaikeus eli matemaattinen oppimisvaikeus tai laskemiskyvyn häiriö. Tätä laskutaitojen omaksumisen vaikeutta pidetään muista kognitiivisista häiriöistä erillisenä aivotoimintojen poikkeavuuteen pohjautuvana häiriönä.[lähde? ]
Dyskalkulia on synonyymi maailman terveysjärjestön (ICD-10, WHO, 1992) ja Yhdysvaltojen Psykiatriyhdistyksen (DSM-IV, APA, 1994) tautiluokitusten diagnooseille erityisille vaikeuksille oppia peruslaskutaitoja. ICD-10:ssä käytetään termiä ”Laskemiskyvyn häiriö” (F81.2: Specific disorder of arithmetical skills). DSM-IV:ssä käytetään termiä “Matematiikkahäiriö” (315.1: Mathematics disorder, aiemmassa DSM-III-R versiossa Developmental Arithmetic Disorder).[lähde? ]
Dyskalkuliasta kärsivien osuus väestöstä

Vaikea-asteisia matemaattisia oppimisvaikeuksia on eri maissa tehtyjen arvioiden mukaan noin 3-7 prosentilla väestöstä. On arvioitu, että Suomessa noin kymmenestä viiteentoista prosentilla oppilailla on vaikeuksia matematiikan osalta. Dyskalkulian esiintyvyyttä on vaikea arvioida, koska selkeää diagnostista käytäntöä ei ole olemassa.[lähde? ]
Tutkimus

Matematiikan vaikeuksien yleisyydestä huolimatta sen oppimisvaikeuksien tutkimus on ollut huomattavasti vähäisempää kuin kielen kehitykseen ja lukemisen vaikeuksiin kohdistuva tutkimus. Tutkimusta on tehty niin aikuisten, lasten, kuin nuortenkin keskuudessa. Kognitiivinen neuropsykologinen näkökulma on yleinen oppimisvaikeuksien tutkimuksessa, ja se on suuntautunut tarkastelemaan lähinnä lukujen ymmärtämistä ja tuottamista sekä peruslaskutoimitusten hallintaa.
Oireet

Matematiikan vaikeuksista kärsivät lapset pystytään löytämään jo viisivuotiaina. Tyypillisimpänä oireena ja samalla vaikeuksien kriteerinä pidetään peruslaskutaitojen omaksumisen hankaluuksia.  Vaikeudet ilmenevät yksinkertaisissa laskutoimituksissa. Suoriutuminen matemaattisista tehtävistä on hitaampaa kuin muilla. Noin joka viidennes koululaisista törmää matematiikan oppimisen vaikeuksiin ja usein kertotaulun opettelu paljastaa tämän ongelman. Alle kouluikäisillä ja esikouluikäisillä parhaimpina ennusmerkkeinä tulevista vaikeuksista pidetään puutteita lukumääräisyyden tajussa, lukujonotaidoissa, numeroiden ja lukujen tunnistamisessa sekä työmuistissa. Eroavaisuudet lasten matemaattisissa taidoissa vain kasvavat koulun alkaessa, ja osa lapsista kiinnittää huomiota lukumääriin, osa väreihin, järjestykseen tai johonkin muuhun.
Dyskalkulia vaikeuttaa arkielämää, kuten esimerkiksi kaupassa käyntiä, maksamista ja aikataulujen hallintaa. Dyskalkulikkojen minäkuva on usein negatiivissävytteiden ja suhtautuminen matematiikan oppimiseen kielteinen, jopa ahdistuksen täytteinen (niin sanottu matikka-ahdistus).
Noin joka viidennellä lukivaikeudesta kärsivällä ihmisellä on vaikeuksia myös matematiikan kanssa. Laskutaitojen oppimisen vaikeuksia esiintyy usein myös silloin, kun lapsen yleinen kyvykkyys on alhainen, lapsella on kielellisiä, visuo-spatiaalisia tai tarkkaavuuden vaikeuksia. Ne eivät kuitenkaan yksistään selitä dyskalkuliaa, sillä se voi esiintyä myös ilman muita kognitiivisia häiriöitä. Mikäli häiriö selittyy edellä mainituilla vaikeuksilla tai havaintojen teon häiriöillä (näön tai kuulon häiriöillä), ei vaikeuksia diagnosoida laskemiskyvyn häiriöksi. Aritmeettisten faktojen muistamiseen liittyvät vaikeudet ovat keskeinen tekijä lähes kaikissa lasten matemaattisissa vaikeuksissa.
Dyskalkulia voidaankin jakaa primaariin (ei selity muilla tekijöillä) ja sekundaariin (selittyy muilla tekijöillä). Matematiikan erityisvaikeus on yhteydessä lyhyempään koulutuspolkuun. Aikuisiässä dyskalkulia saattaa vaikeuttaa merkittävällä tavalla yksilön ammatin hankintaa, työllistymistä ja arjen hallintaa. Esimerkiksi lähihoitajaopiskelija ei välttämättä kykene selviytymään lääkelaskuista.
Aivotoiminnallisesti dyskalkulia-oireet ovat tyypillisimpiä päälaenlohkon rakenteellisten poikkeamien ja toiminnallisten häiriöiden yhteydessä.[lähde? ]
Syyt

Dyskalkulia ei johdu kehitysvammaisuudesta eikä puutteellisesta opetuksesta. Neuropsykologisesti tarkasteltuna matemaattisten suoritusten taustalla on monimutkainen toiminnallinen järjestelmä, johon kuuluu osia aivojen eri alueilta ja tasoilta järjestelmän eri osioiden tuottaessa erilaisia virhetyyppejä, kun kyseessä on toiminnan häiriö.
Perintötekijöillä on havaittu olevan merkittävä rooli vaikeuksien ilmenemisessä. Myös erilaiset sikiönkehityksen aikaiset tai synnytyskomplikaatioiden aiheuttamat aivotoiminnalliset poikkeamat voivat olla syynä dyskalkuliaan. Tutkimuksin ei ole voitu varmasti osoittaa, onko kyseessä yksi vai – kuten todennäköistä – useampia erilaisia muotoja ja variaatioita oppimisen vaikeudesta. Yksilölliset erot oirekuvassa ja pulmien vaikeusasteessa ovat suuret.[lähde? ]
Dyskalkulia-termillä tarkoitetaan yleensä vaikea-asteisia matemaattisia oppimisvaikeuksia, joiden syytekijät ovat kehityksellisiä.[2] Akalkulialla vuorostaan tarkoitetaan aivojen vaurioitumisesta aiheutuneita matemaattisia vaikeuksia tai laskutaitojen menettämistä.[2]
Diagnosointi ja hoito

Dyskalkulia tunnistetaan kouluissa yhä huonosti, ja on varsin tavallista, että diagnoosin saa myöhään, jos koskaan. Diagnosointi aloitetaan usein psykologisten ja neuropsykologisten tutkimuksien kautta, ja lopulta diagnoosin tekee lääkäri. Diagnosoinnissa keskeisenä pidetään sitä, että vaikeudet ilmenevät jo yksinkertaisimmissa peruslaskuissa, eivätkä vain vaikeimmissa laskuissa. Matematiikan oppimisvaikeuteen voi liittyä myös muita oppimisvaikeuksia.
Matematiikan oppimisvaikeuksista kärsiviä ei tueta kouluissa yhtä paljon kuin niitä, joilla on lukivaikeus. Toimivaa hoitoa dyskalkulialle ei ole olemassa. Yksilöllisesti suunnitellulla ja hyvin toteutetulla, pitkäkestoisella opetuksellisella harjoittelulla on merkittäviä positiivisia vaikutuksia sekä oppimiseen että minäkuvaan oppijana. Häiriö jää usein pysyväksi huolimatta oppimisvaikeuksien hoidosta tai hyvästä opetuksesta. Tutkimuksissa on kuitenkin todettu, että sähköstimulaatio parantaa suoriutumista matemaattisissa tehtävissä.
Aiheesta muualla

Oppimisvaikeudet: Dyskalkulia vaikeuttaa muttei estä laskemaan oppimista
Numeroiden lumous ja vaikeus
Goon

Wikisanakirjassa on tähän liittyvä sananselitys: .
Goon tai The Goon tarkoittaa seuraavia asioita:
Goon, suomalainen ska-yhtye
Goon, kanadalainen elokuva vuodelta 2011
Goon, Global Goonin albumi
Goon, Goonin albumi
goon, jääkiekossa poliisi-pelaajatyypistä käytetty englanninkielinen nimitys
The Goon, sarjakuva
The Goon, showpainija Barney Irwinin käyttämä kehänimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Goon”, voi hakea sivunnimihaulla, laajalla sivunnimihaulla tai tekstihaulla.
Gorzówin piirikunta

Gorzówin piirikunta (puol. powiat gorzowski) on Puolan piirikunta Lubuszin voivodikunnassa. Sen väkiluku oli vuoden 2019 lopussa 71 836. Piirikunta jakautuu Kostrzyn nad Odrąn kaupunkikuntaan ja kuuteen maalaiskuntaan (Bogdaniec, Deszczno, Kłodawa, Lubiszyn, Santok sekä Witnica). Hallintokeskus Gorzów Wielkopolski on piirikuntatason kaupunki eli se ei kuulu piirikuntaan.
Gorzówin piirikunnan pinta-alasta 44,5 prosenttia oli metsän peitossa vuonna 2018.
Gorzówin piirikunnan työttömyysaste oli vuoden 2018 lopussa 3,6 prosenttia.
Piirikunnan väestöpyramidi 2014.
Vuoden 2019 lopussa Gorzówin piirikunnassa oli 71 836 asukasta, joista 50,4 prosenttia naispuolisia ja 49,6 prosenttia miespuolisia. Puolan väestönlaskennassa 2011 väkiluvun laskettiin olevan 69 817 ja sen ennakoidaan vuoteen 2050 mennessä kasvavan 79 814 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 19,3 prosenttia, työikäisten 62,5 prosenttia ja eläkeikäisten 18,2 prosenttia väestön keski-iän ollessa 40,1 vuotta. Elävänä syntyi vuonna 2019 yhteensä 606 lasta.
Goormaghtighin otaksuma

Goormaghtighin otaksuma on lukuteorian otaksuma, jonka esitti René Goormaghtigh. Konjektuurin mukaan ainoat epätriviaalit kokonaislukuratkaisut Diofantoksen yhtälölle
missä x, y > 1 ja n, m > 2 ovat
(x, y, m, n) = (5, 2, 3, 5); ja
(x, y, m, n) = (90, 2, 3, 13).
Balasubramanian ja Shorey todistivat, että kyseiselle Diofantoksen yhtälölle on olemassa vain äärellisen monta kokonaislukuratkaisua.
Fálanthos

| Fálanthos Φάλανθος |
| --- | --- |
 Theódoros Kolokotróniksen talo Piánan Limpovísissa.
 Kunnallisyksikön sijainti
 Fálanthos
 Koordinaatit: 37°34′N, 22°15′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Arkadia
Kunta:  Trípoli
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  400108
Väkiluku (2011):  402
Aikavyöhyke:  UTC+2
 – Kesäaika:  UTC+3
Rekisterikilpi:  TP
Infobox OKVirheellinen NIMI-arvo: 
Fálanthos (kreik. Φάλανθος; virallisesti Δημοτική Ενότητα Φαλάνθου, Dimotikí Enótita Falánthou) on yksi Trípolin kunnan kunnallisyksiköistä ja entinen itsenäinen Kreikan kunta. Se sijaitsee Arkadian alueyksikössä Peloponnesoksen alueella. Kunnallisyksikön väkiluku on 402 (vuonna 2011).
Fálanthoksen kunnallisyksikkö käsittää alueen Trípolin kunnan länsiosassa. Se on nimetty alueella sijainneen antiikin aikaisen Falanthonin eli Falanthoksen kaupungin ja samannimisen vuoren mukaan. Kunnallisyksikön suurin asutus on Piánan kylä. Fálanthos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trípolin kuntaan yhdessä Korýthion, Levídin, Mantíneian, Skirítidan, Tegéan ja Valtétsin kanssa, jolloin se muuttui uuden kunnan kunnallisyksiköksi.
Kunnallisyksikön osat

Fálanthoksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Alonístaina | Alonístaina | 57 |
| Chrysovítsi | Chrysovítsi | 33 |
| Chrysovítsi | Mantaíika | 25 |
| Maínalo | Maínalo | 46 |
| Piána | Piána | 70 |
| Roeinó | Roeinó | 51 |
| Silímna | Silímna | 33 |
| Tselepákos | Daviá (Áno Daviá) | 38 |
| Tselepákos | Káto Daviá | 24 |
| Tselepákos | Tselepákos | 25 |
Yhteensä: 402
Aiheesta muualla

Kuvia tai muita tiedostoja aiheesta Fálanthos Wikimedia Commonsissa
François-Joseph Westermann

François-Joseph Westermann, Gilles-Louis Chrétienin tekemä muotokuva.
François-Joseph Westermann (5. syyskuuta 1751 Molsheim – 5. huhtikuuta 1794 Pariisi) oli ranskalainen kenraali, joka osallistui Ranskan suuren vallankumouksen tapahtumiin, ensimmäiseen vallankumoussotaan ja Vendéen kapinoiden kukistamiseen. Hänet teloitettiin terrorin aikana yhtenä Georges Dantonin liittolaisista.